שיר השתיקה האיומה
אל תנסי למלט מפיו; את תיאורי אימות החוויה; אל תשאלי אותו מה ראה,; מה שמע, ואיך היה?; רק שבי לידו וליפתי; את זרועו האחת ששרדה; ושיתקי!; כמו ששותק הים,; ההופך לאדה.; ואת תדעי אז שהוא ראה הכל; ואת הכל שמע; ותשתקי איתו את השתיקה האיומה; הוא יביט בך עמוק ותוהה; ולא ישיב,; רק ערפל רחוק ודק; את עיניו יעיב; והוא יחייך אלייך,; עצוב ומבוייש כמו קודם,; כאילו כמו תמיד; ומאומה לא יגיד.; ואת תדעי...; הוא ייראה לך שוב נערי וצעיר; כמו בפגישה האחרונה; כאילו לא כלום,; וכמו לא זקן באלפי שנה; וכאילו זה רגיל וזה קורה; וכמו לא צפו עיניו; אל מה שמעבר למראה.; ואת תדעי אז,; שקרה שם,; כל מה שרק יכול לקרות,; והוא חזר משם; כדי להביט בך; ולחיות.; 